Magne Hagen

Magne Hagen (født 1938) er en norsk offiser og slottsmedarbeider som var kabinettsekretær ved Det kongelige hoff fra 1979 til 2000.

Hagen har sin bakgrunn fra militæret og var blant annet oberstløytnant i Artilleriet og Hæren. I sine yngre år tjenestegjorde han som helikopterpilot i 339-skvadronen på Bardufoss. Fra 1974 tjenestegjorde han som adjutant for Kong Olav V og i 1979 ble han utnevnt som kabinettsekretær ved Det kongelige hoff. Han innehadde embedet til 2000, og gjorde således tjeneste under både Kong Olav og Kong Harald. Hagen gikk av med avtalefestet pensjon i januar 2000.

I 2000 ble han tildelt Storkorset av St. Olavs Orden for fortjenestefullt virke i H. M. Kongens tjeneste.

Hagen har tidligere vært en aktiv orienteringsløper og var forbundsleder for Norges Orienteringsforbund i fem år.

Familiære forhold 
Hagen er bosatt på Lillestrøm. Han er far til lokalpolitiker Lise Hagen Rebbestad.

Referanser 

Personer fra Fet kommune
Norske oberstløytnanter
Norske idrettsledere
Storkors av St. Olavs Orden
Orientering i Norge
Personer tilknyttet Det kongelige hoff